Tartu Kalevi 8 kortermaja otsaseina ilmestab nüüdsest tuntud Eesti graafikakunstniku Vello Vinna tehniliselt keerukas ja detailirohke teos „Aeg I"
#000001
Kunstniku sõnul koosneb teos „Aeg I“ erinevatest sümbolitest, millest osad on universaalsed, osad aga vaatleja mõistatada. „Ajanäitajal on tiivad sellepärast, et aeg kaob ju nii kiiresti – minul küll aeg lendab!“ avab Vinn teost krooniva, tiibadega kella tagamaid. Samas jäävad teose teised elemendid nagu lõputud vagunite read ja kiivrikujulised liivamäed vaatleja tõlgendada.
#000003
Kunstiteoste valikut kureerinud NOAR.eu kunstikeskkonna eestvedaja Andra Orni sõnul on Vello Vinn eesti 70ndate avangardkunsti üks tuntumaid tegijaid „Meie eesmärk on rikastada linnaruumi ning tuua laiema publikuni Eesti kunsti tipptegijate looming. Vello Vinna omanäoline ja tehniliselt detaili- ning sümboliterohke graafika on tugevalt mõjutanud tervet generatsiooni. Kalevi 8 hoonele teost valides pidime arvesse võtma nii majaelanike, muinsuskaitse kui ka arhitekti nõudeid ning ka eelarvelisi võimalusi. Peale pikka protsessi sai nn Karlova värav endale ajalooliselt tähelepanuväärse ning väga kohaspetsiifilise teose, mis kõnetab meid läbi ajastu, rääkides elamuehitusest, ajast ning inimeste argielust,“ rääkis Orn.
#000004
Vello Vinna keerulise teose „Aeg I“ uustõlgenduse ning teostuse taga oli Edgar Tedresaar ja kunstnikerühmitus Piiritus. Uus seinamaaling on juba 15. projekti SmartEnCity raames valminud kunstiteos.
#000005
2022: huvi Eesti kaasaegsete kunstnike ja nende loomingu vastu on tõusuteel
#000008